**Referat fra Eiermøtet**

**Mandag 5. september 2022**

**kl. 10.00 – 14.30**

Sted: Hotel Norge, Kristiansand

Til stede: 63 deltakere som representerte 25 kommuner, Agder Energi, AU med rådgivere og sekretariat. Publisering av møte via livestream (418 visninger registrert pr. 6.9)

Møteleder: Per Sverre Kvinlaug (leder av AU)

Møte ble gjennomført med følgende program og agenda:

* Velkommen og åpning av møte, ved leder av AU
* Agder Energi, status og resultater etter Q2 2022

Spørsmål og kommentarer

* Fusjon mellom Agder Energi og Glitre Energi
  + - * + Kvalifisering av verdivurderinger og styrets anbefaling til eierne
        + Prosessen og videre framdrift

Spørsmål og kommentarer

* Saker til behandling i kommende generalforsamling
  + - * + Fusjon mellom Glitre Energi og Agder Energi, herunder valg av styremedlemmer til interimsstyre (saksdokumenter distribuert til kommunene i forkant av møte)

Spørsmål og kommentarer

* + - * + Avstemming ihht. Samordningsavtalen §2

LUNSJ KL. 12.30 – 13.00

* *«Strømrikets tilstand»,* ved analysesjef Tor Reier Lilleholt, Volue Insight
  + - Spørsmål og kommentarer
* *«Eiersignaler og samfunnsansvar i praksis»,* ved rådgiver Roy Mersland, UiA
* Spørsmål og kommentarer
* Eventuelt

Møte ble i sin helhet overført direkte via en livestream og opptak er tilgjengelig via nettsiden agdereierne.no.

**Referat**

Etter en innledning av møte ved leder av AU presenterte konsernsjef Steffen Syvertsen i Agder Energi en statusrapport fra selskapet etter første halvår 2022. Den historiske og ekstraordinær situasjonen med krig og tørrår i Europa preger ansatte, selskapet og resultatene. Produksjonen i andre kvartal er svært lav som følge av reguleringer knyttet til leveringssikkerhet kommende vinter, og selskapet forpliktelser i lange industrikontrakter bidrar til å redusere resultatene i det korte bildet. Syvertsen orienterte også om selskapets rolle som samtalepartner når sentrale myndigheter jobber med å finne veien gjennom strømkrisen i det mellomlange bildet, men pekte også framover mot behovet for betydelig mer og raskere utbygging av ny fornybar energi, overføringskapasitet mellom ulike prisområder i Norge og utvikling av nettkapasitet regionalt. En flaskehals Agder Energi mener bør kunne endres raskere enn hva det synes å bli lagt opp til er kapasitet til konsesjonsbehandling av nye prosjekter. Syvertsen gav også klart uttrykk for at Agder Energi fusjonert med Glitre Energi vil ha bedre forutsetninger for å utøve sin kritiske samfunnsrolle enn hva selskapene har hver for seg.

Styreleder Lars Erik Torjussen og styrets nestleder Gro Elisabeth Lundevik redegjorde videre for styrets oppdaterte vurderinger av den foreliggende fusjonsplanen og forutsetningene som ligger til grunn for denne. Styret anser etter sin kvalifisering av bytteforholdet at dette står seg godt når underliggende analyser oppdateres med siste tilgjengelige prognoser både for strømpriser, renter og ulike risikoer knyttet til politisk inngripen i eksisterende markedsmekanismer i Europa og Norge.

Som innledning til prøveavstemning før kommende generalforsamling i Agder Energi ble den formelle saksgangen i henhold til kommunenes samordningsavtale presentert:

* *Fusjonsprosessen styres av Aksjeloven og eksisterende avtaleverk (Aksjonæravtalen og Samordningsavtalens §2)*
* *Styret i selskapet fremmer forslag om fusjon og kaller inn Generalforsamlingen for å avgjøre saken*
* *Generalforsamlingen vedtar JA eller NEI til fusjonsforslaget*
* *Agderkommunene har forpliktet seg til å samordne sine stemmer forut for Generalforsamlingen. Det vil si å stemme likt og i tråd med det kommunale aksjeflertallet*
* *Flertallet bestemmes med Prøveavstemning - som gjennomføres på dagens Eiermøte*
  + *Selve avstemningen skjer ved at leder av AU leser opp hver kommune og respektive ordfører/representant svarer JA eller NEI på hvorvidt kommunen støtter styrets forslag om fusjon med Glitre Energi. Sekretariatsleder noterer og teller opp stemmene i henhold til eierandelene.*
  + *Det skal stemmes JA eller NEI*
* *Deltakelse på Generalforsamlingen, for der formelt å stemme i tråd med flertallsvedtaket på Eiermøtet, gjøres normalt med fullmakt til leder av AU. Enkeltaksjonærer kan om ønskelig delta på Generalforsamlingen, men må da avgi sin stemme i tråd med flertallet som bestemt i Eiermøtet.*

**Prøveavstemning**

Prøveavstemningen viste at 56,20 % av de kommunale eierandelene i Agder Energi sier ja til å fusjonere Agder Energi og Glitre Energi. 43,80 % sier nei. Stemmene fordelte seg som følger (kommunenes eierandeler i Agder Energi i prosent):

**Eierkommune JA NEI**  
Kristiansand kommune 8,39 %   
Arendal kommune 6,39 %   
Lindesnes kommune: 5,59 %   
Grimstad kommune: 2,96 %   
Lyngdal kommune: 2,74 %   
Flekkefjord kommune: 2,52 %   
Kvinesdal kommune: 2,33 %   
Lillesand kommune: 2,27 %   
Sirdal kommune: 2,07 %   
Vennesla kommune: 2,00 %   
Froland kommune: 1,77 %   
Evje og Hornnes kommune: 1,53 %   
Hægebostad kommune: 1,36 %   
Farsund kommune: 1,30 %   
Birkenes kommune: 1,26 %   
Åmli kommune: 1,22 %   
Risør kommune: 1,17 %   
Valle kommune 1,13 %   
Bygland kommune: 1,11 %   
Iveland kommune: 1,06 %   
Tvedestrand kommune: 1,06 %   
Åseral kommune: 1,03 %   
Vegårshei kommune: 0,81 %   
Bykle kommune: 0,74 %   
Gjerstad kommune: 0,69 %

Saksgrunnlaget som lå til grunn for prøveavstemningen var på forhånd distribuert til kommunene. Her inngikk også Arbeidsutvalgets innstilling til medlemmer i interimstyre for et fusjonert selskap dersom fusjonen blir vedtatt i generalforsamlingen 20.09.2022. I tråd med Fusjonsplanen skal de kommunale eierne oppnevne 6 styremedlemmer i fellesskap, og til det første styret skal Glitreeierne utpeke 3 representanter inkludert styreleder og Agdereierne 3 representanter som følger:

Som nestleder: Lars Erik Torjussen   
Som fast medlem: Gro Elisabeth Lundevik   
Som fast medlem: Lars Petter Maltby   
Som 1. vara: Vibekke Hellesund   
Som 3. vara: Mette Harv

**Videre oppfølging fram mot Selskapets generalforsamling**

* Kommunene bes signere og sende inn fullmakt til leder av AU for å avgi stemme i henhold til Samordningsavtalen under Selskapets generalforsamling 20. september. Kommuner som eventuelt ønsker å representere seg selv har anledning til dette (praktisk/teknisk tilrettelegging avtales med selskapets administrasjon)
* AU vil be Agdereiernes advokat redegjøre for de to juridiske spørsmålene som kom opp under Eiermøtet:
  + Lindesnes sitt spørsmål om hvorfor saken ikke kan utsettes
  + Sirdal sitt spørsmål om hvorvidt det er mulig ikke å stemme i tråd med flertallet på Eiermøtet i selskapets generalforsamling 20 september.
* AU forbereder formelle og praktiske prosesser i forlengelse av generalforsamlingen.

**Analyse av strømkrisen**

Analysesjef Tor Reier Lilleholt fra Volue Insight var invitert til å dele sine vurderinger av drivere for strømkrisen og utsikter videre. Lilleholt fremhevet i sterk grad Russlands store ansvar for den kritiske situasjonen i det Europeiske kraftmarkedet og hvordan prisene på elektrisk kraft i dag henger tett sammen med prisene på gass. Han informerte også om hvordan prisdannelsen i Sør-Norge påvirkes av prisdannelsen i Europa ellers gjennom mellomlandsforbindelser, men at brutto eksport av kraft fra Norge til Europa er betydelig mindre enn hva mange synes å tro. Se Lilleholt sitt innlegg i sin helhet i opptaket av møte (agdereierne.no)

**Felles uttalelse fra Eiermøtet**

I forlengelse av sak om *«Eiersignaler og samfunnsansvar i praksis»* sluttet Eiermøtets seg til følgende felles uttalelse som oversendes Selskapet:

«Eiermøtet ser med forventning frem til regjeringens forslag til tiltak for å avdempe den ekstreme strømkrisen vi står i. Videre vil Eiermøtet påpeke selskapets samfunnsansvar og ber selskapet vurdere muligheten for, innenfor eksisterende avtaleverk og reguleringer, å kunne tilby hensiktsmessige fastprisavtaler til vårt lokale næringsliv.»

...

Kristiansand, 06.09.2022

Per Sverre Kvinlaug Rune Røiseland (referat)

leder for AU sekretariat for Agdereierne